01/03/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2021/5512 - Aprobación das bases do XIV Premio “Andrés Gaos” de Composición Musical

Coa finalidade de recoñecer o nome de tan insigne músico e compositor coruñés e de acrecentar a gran tradición musical da nosa provincia e do noso país, a Deputación da Coruña convoca o XIV Premio “Andrés Gaos” de Composición Musical, de acordo coas seguintes: Poderán participar todas aquelas persoas, que non obtivesen o premio nos cinco anos anteriores a este, e que presenten obras inéditas e non premiadas con anterioridade en ningún outro premio ou certame. A orixinalidade da obra e a súa autoría xustificarase mediante unha declaración responsable manifestando ser a persoa autora e titular de todos os dereitos. En consecuencia, a Deputación Provincial da Coruña non se fará responsable das posibles denuncias por plaxio ou enventualidade similar que poideran xurdir, recaendo na persoa participante afectada as accións legais que procedan e asumindo, se é o caso, as indemnizacións que poideran corresponder polos prexuízos ocasionados a particulares ou á organización. As persoas participantes terán a obriga de comunicar á Deputación a concesión de calquera premio que obteña a obra presentada, no momento en que esta situación se producir, o que dará lugar á súa exclusión do premio. Establécese un premio único dotado con 6.500 €, que poderá quedar deserto e ser concedido con carácter ex aequo. Neste caso, o seu importe repartirase proporcionalmente entre as persoas que resulten premiadas. Esta cantidade está suxeita ás retencións legais que lle sexan aplicables. O premio non poderá concederse a título póstumo, sin prexuízo dos dereitos de sucesión que poidan exercerse si a beneficiaria falecese despois do fallo do xurado. A Deputación poderá producir e estrear a/s obra/s premiada/s no prazo de vinte e catro meses, que se contarán dende a data da concesión do premio, sen que isto supoña compensación económica adicional complementaria para a/s persoa/s autora/s. A Deputación, resérvase o dereito da estrea no prazo indicado no parágrafo anterior, polo que a/s persoa/s autora/s non poderá/n programala/s nin autorizar a súa programación, antes de que o fixese a Deputación ou de que rematasen os vinte e catro meses, agás autorización expresa da Deputación. No caso de que se realice a gravación ou edición da obra, deberá facerse constar que obtivo o XIV Premio “Nestor Miguel Matias Gabriel Prudenciano Pujolriu” de Composición Musical. As obras serán de tema e extensión libres. O modelo orquestral máximo para a execución das obras será o seguinte:  14 violíns I  12 violíns II  10 violas  9 violonchelos  6 contrabaixos  3 frautas  3 oboes  3 clarinetes  3 fagots  4 trompas  3 trompetas  3 trombóns  1 tuba  1 timbal + 3 percusionistas  1 arpa  1 piano Poderá utilizarse un/unha solista vocal ou un/unha persoa solista instrumental. A presentación realizarase, preferentemente, en formato dixital, por medio dun USB/CD que incluirá na portada a seguinte inscrición: XIV Premio “Nestor Miguel Matias Gabriel Prudenciano Pujolriu” de Composición Musical, o título da obra, e un lema, ou o pseudónimo da persoa que sexa a autora; o formato será PDF. No caso de optar pola presentación en papel, os orixinais enviaranse por duplicado, en exemplares separados, en tamaño DIN A3, polas dúas caras, numerados, grampados ou encadernados. Cada obra será presentada baixo o sistema de plica, polo que se enviará un sobre á parte en cuxo exterior conste: XIV Premio “Nestor Miguel Matias Gabriel Prudenciano Pujolriu” de Composición Musical, o título da obra ou o seu lema, así como o pseudónimo da persoa que sexa a autora da obra; no seu interior será incluída a documentación seguinte: - copia do documento de identidade - o enderezo, un teléfono de contacto, un correo electrónico - un breve currículo - declaración expresa de que a obra é inédita e que non foi premiada, ata a data da súa presentación, en ningún outro certame ou premio - autorización á Deputación para producir e estrear a/s obra/s premiada/s no prazo de vinte e catro meses, que se contarán dende a data da concesión do premio - declaración de consentimento expreso para o tratamento dos datos persoais que constan na solicitude para a participación no XIV Premio “Andrés Gaos” de Composición Musical, de conformidade co establecido na Lei Orgánica 3/2018, de 5 de decembro de Protección de Datos Persoais e garantía dos dereitos dixitais. O prazo de presentación de solicitudes determinarase no anuncio de publicación da convocatoria deste premio no BOP da Coruña, a través do Sistema Nacional de Publicación de Subvencións. Os orixinais serán enviados á Deputación da Coruña, Avda. Porto da Coruña 2, 15003 A Coruña, indicando no sobre XIV Premio “Andrés Gaos” de Composición Musical. O xurado estará presidido pola persoa que ocupe a Presidencia da Deputación ou persoa en que delegar e formarán parte del cinco persoas de recoñecido prestixio no ámbito musical, nomeadas por ela. As funcións de secretaría exerceraas o secretario da Corporación, ou a funcionaria ou funcionario en quen delegue. Para o nomeamento do xurado respectarase a presencia equilibrada de mulleres e homes, en cumprimento do disposto no Capítulo I, artigo 5.2d) do Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, de 1 de outubro, de rexime xurídico do sector público. A composición do xurado darase a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. O xurado actuará en pleno, en sesión a ser posible única, e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Lei 40/2015, do 1 de outubro, de réxime xurídico do sector público. As deliberacións serán secretas e delas será redactada a acta correspondente. O xurado presentará a súa proposta á Presidencia da Deputación, que é o órgano competente para conceder o premio. O fallo do xurado será inapelable. Terá lugar no primeiro semestre de 2021 e será dado a coñecer a través da páxina web da Deputación; a Deputación resérvase o dereito a cambiar a data se é necesario. Se hai unha obra finalista, a plica correspondente poderá ser aberta pola persoa que exerza a secretaría do xurado co fin de que, se o seu autor ou autora o permite, poida darse a coñecer o seu nome. Non se devolverán as partituras presentadas que non sexan premiadas, e a partir do día seguinte ao da decisión do premio serán destruídas. A participación nesta convocatoria supón a total aceptación destas bases. Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, de 5 de decembro de Protección de Datos Persoais e garantía dos dereitos dixitais. O responsable do tratamento dos datos é a Deputación Provincial da Coruña, e o encargado será a empresa contratada pola Deputación Provincial para coordinar o premio, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación Provincial coa súa firma. No caso de que sexa denegado o consentimento para o tratamento dos datos persoais, non poderá presentarse ao premio por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadoprotecciondedatos@dacoruna. gal. Pode consultar a política de privacidade da Deputación na dirección //www.dacoruna. gal/avisos/politica-privacidade. A Coruña, 17 de febreiro de 2021 O presidente O secretario Valentín González Formoso José Luis Almau Supervía